

V krízových situáciách života pomáhajú v Rodinnom centre pomoci ŽSK

Od 15. februára 2019 pracuje Rodinné centrum pomoci a nadácia Žilinského samosprávneho kraja na novej adrese v Považskej galérii umenia.

Priestory sú klientom otvorené každý deň od 8.00 do 15.00.

V Rodinnom centre pomoci pracuje sociálny pracovník odboru sociálnych vecí Žilinského samosprávneho kraja, ktorý je v každodennom kontakte s obyvateľmi, poskytuje im informácie, rady, pomáha prekonávať rôzne náročné situácie, v ktorých sa ocitnú. Prijíma žiadosti a poskytuje rady žiadateľom o umiestnenie v centrách sociálnej starostlivosti a vybavuje terénne šetrenia žiadateľov o finančnú pomoc zo zdrojov Nadácie.

Svoje služby tu na požiadanie poskytuje aj právnik z občianskeho združenia Pomoc obetiam násilia. Služby tohto občianskeho združenia budú poskytované

pondelok od 9.00 do 12.00

streda od 15.00 do 18.00.

Záujemci o pomoc v tejto oblasti sa môžu objednať na telefónnom čísle **Linky pomoci 0850 111 321** alebo na čísle **Rodinného centra pomoci 0948 911 223**.

Klienti, ktorí do centra prídu s inými okruhmi problémov dostanú kontakt na ďalších odborníkov podľa svojich potrieb.

V prípade neprítomnosti pracovníkov v kancelárii Nadácie je možné volať telefónne číslo Nadácie ŽSK 0948 386 342.

Do **10.3.2019** je zároveň vyhlásené 2.kolo výzvy pre žiadateľov o finančnú a sociálnu pomoc. Žiadosti a podmienky si môžu žiadatelia zistiť na web stránke <http://www.zilinskazupa.sk> v sekcii Nadácia ŽSK, mailom: nadacia@zilinskazupa.sk, telefonicky na vyššie uvedených číslach alebo osobnou návštevou.

G.Podolanová

Správca Nadácie ŽSK